
EPISCOPUS CENETENSIS 

VENERABILIBUS FRATRIBUS, ET DILECTISSIMIS IN CHBISTO FILIIS 
CLERO ET POPULO SUAE DIOECESEOS 

SALUTEM ET BENEDICTIONEM 

indignum me prorsus putarem, quod praeclarissimi 
Antistitis Aloysii Zuppani in Dioecesi Feltriensi Vicaria 
procuratione fungerer, et in id munus, racante sede, no- 
mine Capituli paiitci Incumberem, accidit, ut benignitate 
plane singulari munificentissimi Imperatoris et Regis FER- 
DINANDI I. ac GREGORII XVI. auctoritate et jussu ad 
Cenetensem Episcopatum evectus fuissem. Aberat a me 
omnino ut id quaererem vel cuperem, vel animo specta- 
rem; idcirco quin gratularer de sublimiori gradu, ad quem 
erigebar , pericula gravissima magis magisque sensi, quae 
incurrebam. Etenim in tenui antedicto regimine conside- 
rare et introspicere potui, qualem deceat esse vitam Epi- 
scopi , quem Spiritus Sanctus posuit regere Ecclesiam 
Dei. Continuato siquidem mentis ad seipsam reditu non 

potui non concludere, Episcopatum esse nomen oneris plus- 
quam honoris , laboris plusquam dignitatis, et martyrium 
potius ostendere quam requiem et delicias, ut explicatione 
perenni majores nostri docuerunt. Trepidabat igitur , et 
expavebat cor meum , ne ad aliarum animarum pascua 
praepositus, meam perderem, et sub hoc onere , angelicis 
etiam humeris formidando, corruerem. Novimus , ut aje- 
bat Chrysostomus, animi nostri vires quam sint exiguae ; 
novimus quanta sit illius functionis moles , novimus quam 
ingens negotii ipsius difficultas. Fluctus enim Episcopi 
animum concutientes , ventis mare identidem conturban - 
tibus , crebriores infeslioresque esse solent. 

Hoc autem praemittendum vobis duxi, ut intelli gere- 
tis, me Episcopatui manum coaptasse , et jugum subiisse, 
ut Imperatoris ac Rogis pientissimi jussa facerem , et pa- 
rerem Catholicae Ecclesiae Gubernatori Summo, cui po- 
testatem dedit Deus segregare homines in opus ministe- 
rii, et mittere operarios in messem suam. Sicuti enim pe- 
riculose ambulare dicitur, qui sumit sibi honorem non le- 
gitime vocatus , ita in Patris reverentiam peccare viden- 
dus , qui immoderato praepeditus timore , aut retardatus 
pigritia, justaque excusatione destitutus, respuit gratiam , 
offici umque recusat. 

Nunc autem per humaniter ab ipso Divi Petri Successo- 
re in alma Urbe complexus, ej usque auctus muneribus, et per 
Emum. et Rmum. Dominum Constantinum Patrizi S. R. E. 

Cardinalem amplissimum Sacro Chrismate delini tus, corro- 
boratus etiam per impositionem manuum ministerii hilaris et 
laetus, ac animo pacato, et tranquillo per hanc epistolam ve- 
nio ad vos. Fassus enim tenuitatem meam, et delicta, nec 
non ingenii mei paupertatem, dicam laudem Deo, qui non in- 
frequenter contemptibilia et ea quae non sunt eligit, ut o- 
mnipotentiam suam manifestet, meque suscipiens ostendere 
voluit, quod Spiritus suus ubi vult spirat , et suscitare potest 
ex lapidibus filios Abrahae. Testis igitur est mihi Deus quo- 
modo cupiam omnes vos in visceribus Christi , quomodo 
cor meum mira quadam ardeat cupiditate Ecclesiam mihi 
traditam adeundi, et filios meos alloqui, in Christo am- 
plexandi, bene omnibus et prospera adprecandi , lnculen- 
taque charitatis argumenta significandi. Quibus sensibus 
prorsus affectus essem , etiamsi ««dos vos esse com peris- 
sem, et ingratoa. U cuim fecit et Dominus, qui cum es- 
semus inimici , ipse prior di/exit nos. Nunc autem quo- 
niam multas mihi probationes benevolentiae et amoris ob- 
tulistis , atque adeo mihi exploratum est vos ingenii do- 
cilitate , omnimoda virtutis laude, morum probitate , pie- 
tatis ac doctrinae studio semper enituisse , mihi augurari 
fas est , vos etiam imposterum virtutum omnium ornatu 
praestituros. Accedit ut Dioecesi illi regendae praeficiar , 
quae Sacrorum habuit Antistites sapientia et pietate il- 
lustres, qui nullis neque curis, neque laboribus sibi par- 
cendum duxerunt ut vos ad omnem honestatem, rectamque 

morum disciplinam fingerent , mihique erit satis si Ja- 
cobum Patriarcham Venetiarum, Romana fulgentem Pur- 
pura, honoris causa nominem, qui ab omnibus in summa 
reverentia habetur, nec non Bernardum Antonium Squar- 
cina ad Adriensem sedem mox translatum , qui zeli sui 
non interitura apud vos monumenta reliquit. Quae om- 
nia mecum ipse reputans in eam profecto spem ingredior 
fore ut pastorale munus , quod primo adspectu grave ni- 
mis videbatur, levius aliquando evadat. Non dubito enim 
quin pastoris vestri vocem , et monita quam libentissime 
'excipiatis, eaqne diligentissime perficienda curetis. 

Ego quidem veniam ad vos non jam ut Dominans in Cle- 
ris, sed ut Pastor, qninimo Pater vere amantissimus, et Deo 
semper juvante, quantum cura, labore, vigiliis, auctoritate, 
consilio eniti atque efficere potero, nihil unquam inausum, 
nihilque intentatum relinquam, quod mi vestram salutem, 
et animarum vestrarum rationes pertinere arbitrabor, pa- 
ratus etiam omnia perpeti, et vitam ipsam profundere pro 
animabus vestris. Neque aliter possem Pastorum Principis 
exemplum intuens , qui eousque dilexit nos , ut cum in 
forma Dei esset non solum exinanivit semetipsum formam 
servi accipiens ,' sed etiam factum pro nobis maledictum, 
tradidit semetipsum pro nobis oblationem Deo in odorem 
suavitatis. In Christum Jesum itaque continenter respiciens, 
ut debeo , quid mihi unquam aut negligendum , aut non 
conandum pro viribus putem , ut vos enutriti magis in 

dies verbis fidei crescatis in scientia Dei , et per gratia- 
rum charismata confirmati , alacri et inoffenso pede ince- 
datis per semitas Domini? Si quid vero infirmum forte 
reperiam, dabo operam, nt consolidem, si quid aegrotum 
ut sanem, si quid confractum ut alligem, si quid abjectum 
ut reducam , si quid periit ut quaeram , semper tamen 
quantum officii ratio sinet, in patientia, in mansuetudine, 
in lenitate. Neque enim vel transversum quidem unguem 
ab Sacrosanctae Tridentinae Synodi monitis discedendum 
mihi esse duco ( Sess. XIII. c. 1. de reform.), ut anima- 
rum pastores ex Apostoli praescripto, arguant , obsecrent , 
increpent in omni bonitate , et patientia , cum saepe erga 
corrigendos plus agat benevolentia , quam austeritas, plus 
exhortatio , quam comminatio, plus caritas , quam potestas. 
Utinam qui dat mihi nunc velle., -det etiam in tempore 
perficere, ut Pastorum Principi villicationis meae rationem 
aliquando exigenti respondere verissime possim: quos de- 
disti mihi ne perdidi ex eis quemquam. 

Nunc autem scribendi finem facerem , si me sineret 
modo paternus in vos animus, qui diutius alloqui vobis- 
cum avet j et singulis quibusque civium ordinibus pecu- 
liarem aliquam amoris et benevolentiae significationem ex- 
hibere. Et primum quidem vos alloqui par est spectatis- 
simi Ecclesiae Cathedralis Canonici, qui et meae sollici- 
tudinis socii , et mei laboris adjutores eritis , in quibus 
mihi firmissimum praesidium datum esse ad tantum onus 

sustinendum conGdo. Quare cum gravissimum aliquod nego- 
tium pertractandum, vel consilium aliquod suscipiendum fue- 
rit, vos consulam et vestram sententiam rogabo. Quod offi- 
cium vos recte peragetis, qui summam Doctrinae praestan- 
tiam cum omnigena vitae Sanctitate conjungitis. Equidem 
non peritura laus erit Capitulo vestro, ex cujus gremio tres 
Sapientissimi Viri duobus ad hinc annis prodiere, qui oh 
merita eximia in Episcopatus ordinem adscripti sunt. Unus 
quidem qui Astensi datus est Dioecesi, alter vero qui de- 
signatos Adriensi contraria usus valetudine oneri cessit 
pariter, et honori. Tertius autem qui in antistitem renun- 
tiatus patriae meae nec non Belluni viduitatem, quae nunc 
est , in laetitiam vertet et gaudium. Vos igitur qui rema- 
netis munia vestra exercebitis caritatis fervore excitati , 
ut sitis lux illa , quae lucet coram hominibus , qua cum 
ipsi se illustratos senserint , bmdgn» <I « fnto beoeiicio 
Patri Caelesti perpetuo reddent. 

At nihil non felix faustumque a vobis ominor , Pa- 
stores animarum , quorum de virtutibus fama ad aures 
meas praeclara fidelisque pervenit. Vos qui in sollicitudi- 
nis meae partes vocati estis, vestra studia, curas, cogita- 
tionesque omnes simul conjungite. Tamquam pro Christo 
legatione fungentes in omnibus Sanctitatis ipsius specimen 
vos praebete. Catholicae fidei praeceptis, et mysteriis im- 
buite commissos vestrae curae populos. Doctrinae Christia- 
nae scholas, earum frequentiam studium progressionesque 

vehementer urgete. In omni patientia et labore arguite , 
obsecrate, increpate. Pastoralem vocem ovibus ne unquam 
subtrahite. Sit sermo vester vivus et efficax non in per- 
suasibilibus humanae sapientiae verbis , sed in ostensione 
spiritus et virtutis. Detecta vobis miserorum hominum vul- 
nera, uti misericors ille Samaritanus , fovete, ac vino, non 
aceto, ut ita dicam exasperate. 

Plurima quidem bona mihi polliceor, certoque spero, 
ubi magna animi cum voluptate Clerum novi bene insti- 
tutum. O me vere beatum! Euim vero Clerus hujusmodi 
ad omnes probitatis, pietatisque formam compositus, Chri- 
sti bonus odor efficiatur , necosse est. Agite itaque mei 
Sacerdotes verbo et exemplo, ut habeat populus proposita 
in vobis , quae capiat documenta virtutis. Ita non solum 
mihi , Ecclesiaeque adjumento , sed et Deo acceplabi/es 
eritisj bonoruttuju» operum sectatores. 

Ad vos autem nunc converto sermonem , Adolescen- 
tes Clerici , qui in Seminario valde conspicuo stadium 
curritis, vos estis Ecclesiae apes, germen pium, examen 
novellum, verbis Augustini loquar: Totus in vos incumbam. 
Certus sum itaque, quod ita instituemini, ne non multi- 
plicetis gentes , sed magnificetis laetitiam. Vitae innocen- 
tiam, religionis amorem omni studio servate, humilitatem 
adipiscimini, ne doctrinarum, quae vobis traduntur, copia 
in superbiam inflemini, scientes, quod Isidorus ajebat: Do- 
ctrinam sine vita arrogantem reddere. Neque aliter id fieri 

poterit, si moderatorum, praeceptorumque dicto audietis, 
corunique monitis alacriter pareatis. Etenim probe novi , 
qui in vestros mores incumbunt, omnium virtutum laude 
esse ornatos, et scientia instructos. 

Maxima vero cum animi mei voluptate accepi duo ex- 
tare in Dioecesi religiosorum Patrum instituta, unum San- 
cti Francisci de Observantia, Cappuccinorum alterum: Re- 
gulares homines, qui in Ecclesia Christi auxiliarium copia- 
rum locum tenent. Vos profecto, relictis omnibus, sequuti 
estis Deum , atque ab hominum convivio sejuncti, veluti 
Moyses in altum ascendistis , ut Divino colloquio alliati , 
aliis usui , et emolumento adsitis, qui inter aerumnas ja- 
ctati ad beatitatis portum aegerrime tendunt. Cum igitur 
bonum sit habitare fratres in unum , fide ac mente prae- 
stare satagite, ut vita vestra aliorum sit eruditio, et as- 
sidua salutis praedicatio. - — 

Honoris causa mrac vos appello, Amplissimi Magistra- 
tus, legumque Custodes et vindices qui summa cum laude 
in mea Dioecesi, Regis nomine, quae temporalia sunt guber- 
natis.Nos dexteras jungamus invicem. Vos curabitis ut pau- 
peres a potente non venentur , viduae et pupilli opem et 
tutelam inveniant, morum licentia comprimatur, vitiorum 
seges arescat , publica securitas adseratur. Vos autem 
Optimates , quos generis nobilitas , vel opum copia una 
cum omnium virtutum laude, ac pietatis praesertim studio 
conjuncta vel maxime exornat, memoranda Christi verba 

recolite: qui fratres non omni caritatis officio complectitur 
eum sibi discipulum non adoptat: in hoc cognoscent (juia 
discipuli mei estis , si dilectionem habueritis ad invicem. 

Sed jam ad vos omnes patet os meum , dilectissimi 
in Christo filii, cu jusque ordinis, aetatis, sexus, et condi- 
tionis. Et primum quidem vos hortor , immo oro et ob- 
secro, ut fidem, sine qua impossibile est placere Deo, vel 
diligentissime custodiendam curetis , quam singulari Dei 
beneficio a majoribus vestris accepistis. Et quoniam fides 
sine operibus mortua est, satagite ut per bona opera cer- 
tam vestram vocationem et electionem faciatis. Sanctissi- 
ma Dei mandata , et Ecclesiae praecepta naviter colite ; 
sanctificate sabbatha Domini, pavete ad sanctuarium ejus, 
et quaecumque sunt vera, quaecumque pudica, quaecumque 
justa, quaecumque sancta, quaecumque bonae famae, si qua 
virtus, si qua laus disciplinae, haec cogitate, haec agile. Mor- 
tificate membra vestra , fornicationem,immunditiam, concu- 
piscentiam malam-, inimicitiae vero , contentiones , aemu- 
lationes, irae, rixae, dissensiones , homicidia, ebrietates , 
commessationes, scurrilitas , blasphemia , turpiloquium, nec 
nominentur in vobis, sed induite sicut electi Dei viscera 
misericordiae, benignitatem, humilitatem, modestiam, pa- 
tientiam , supportantes invicem , et donantes vobismet - 
ipsis , si quis adversus aliquem habet quaerelam. Super 
omnia autem haec caritatem habete , quae patiens est et 

benigna , non agit perperam , non inflatur , non aemu- 
latur. 

Sed ut omuia haec assequi et simul perficere possitis, 
oportet vos semper orare , quo divina impetretis auxilia , 
nam qui petit accipit, qui quaerit invenit, et pulsanti ape- 
rietur. Deus quidem facilius nostris annuet votis, quoties 
deprecatricem apud ipsum adhibeamus Deiparam Virginem, 
quae dulcissima omnium nostrum mater, et tutela, et cujus 
numini cathedrale templum dicatum est. Deprecaminor 
etiam illustrem Patronum Sanctum Titianum Episcopum, 
nec non Caelites omnes, illos praesertim, quorum exuvias 
vos colitis , et religiose asservatis. Dum vero preces ad 
Deum funditis nunquam rogare desinite pro Sapientissimo 
Hierarcha GREGORIO XVI, quem manus Dei altissimi ad 
Ecclesiae suae regimen et praesidium hisce temporum ca- 
lamitatibus extulerat, tum pro Imperatore ac 

Rege nostro EERDFNAiNDO I, sceptri non minus quam 
paternarum virtutum haerede, qui Principum omnium prae- 
clarissimum est exemplar et decus. Rogate etiam ut so- 
spitet Deus Proregem nostrum RAINERIUM, Principem tot 
virtutibus ornatum , lectissimamque ejus Conjugem , ac 
universam Austriacorum Principum familiam, quorum mi- 
tissimum ingenium, pietatem, summamque prudentiam o- 
mnes merito admirantur. Sed etiam pro me orate ab 
Deo impetrantes , ut manum suam mihi porrigat , vires 
adjiciat, clemens aspiciat, ministerii mei tempora aedificationi 

vestrae non inutilem efficiat, et possim verbo, et exemplo 
prodesse , et ad vitam vobiscum pervenire sempiternam. 
Haec habui Fratres, et Filii charissimi quae pro re et tem- 
pore ad vos nunc scriberem. Interea vobis omnibus pater- 
nam benedictionem impertior; et Deum ex animo deprecor, 
nt gratia Domini nostri Jesu Christi, et communicatio San- 
cti Spiritus sit cum omnibus vobis. Amen. 

Datum Romae extra Portam Flaminiam die XIV. Maji, 
anno MDCCCXLIII, ipsa consecrationis die. 

